Hommikuks potsatas postkasti kiri:    eksmatrikuleerimine ilma lõpetamiseta omal soovil nr. xx.xx.xxxx  Ülikooliseaduse paragrahvi 14 lõike 3 punktide 6¹ ja 11 ning Tartu  Ülikooli nõukogu 26. mai 2006. a määruse nr 6 "Õppekorralduseeskiri" punkti 137 alusel eksmatrikuleerin alates xx.xx.xxxx üliõpilase omal soovil selle teaduskonna tolle õppekava x aasta avatud ülikooli üliõpilase xxxxxxx.      Koostaja  Allakirjutaja      Njahh. Loodetavasti ei jahvata veskid aeglaselt ning mind võetakse peatselt arvele eksterniks. Väidetavalt ei tähenda selline õppevorm enamat kui märget hinnetelehel. Selle viimasega ei ole mul aga esimese aasta kehvade  tulemuste tõttu kusagile vehkima minna.  Ja lisanduvad siis muud asjad: õppelaenu kohene tagasimakse ja igatsetud boonusena... tööandja vastumeelselt antav õppepuhkus lõputöö kirjutamiseks.